બિટકોઇન ખંડણી પ્રકરણમાં પોલીસને દોડાવી રહેલા ભાજપના પૂર્વ ધારાસભ્યનું ધરપકડ વોરંટ સેશન્સ કોર્ટે ઇશ્યૂ કર્યા બાદ પણ તેઓ મળી આવ્યા ન હતા. જેથી સીઆઇડી ક્રાઇમે ધારીના પૂર્વ ધારાસભ્ય નલિન કોટડિયાને ભાગેડૂ જાહેર કરવા કોર્ટમાં અરજી કરી હતી. જે અરજી કોર્ટે ગ્રાહ્ય રાખતા હવે સત્તાવાર રીતે કોટડિયાને ભાગેડૂ જાહેર કરવામાં આવ્યા છે. ઉલ્લેખનીય છે કે, કોટડિયા સામે લુકઆઉટ નોટિસ જારી કરી દેશના તમામ એરપોર્ટ પર આ અંગે જાણ કરી દેવામાં આવી છે.